**UPUTSTVO ZA PODNOSIOCE PRIJAVE**

|  |  |  |
| --- | --- | --- |
| **TRANSFER ZA FINANSIRANJE STUDENTSKOG STANDARDA**  **TRANSFER ZA IMPLEMENTACIJU BOLONJSKOG PROCESA**  **Javni poziv za finansiranje/sufinansiranje programa i projekata u oblasti visokog obrazovanja u 2024. godini** | | |
| 1 | **Opis problema u određenoj oblasti koja je predmet finansiranja** | * Podrška projektima krovnih studentskih organizacija visokoškolskih organizacija u Federaciji Bosne i Hercegovine * Podrška reformi visokog obrazovanja |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim oblastima za dodjelu budžetskih sredstava** | 1. Pružanje podrške u realizaciji domaćih i međunarodnih studentskh projekata, događaja i manifestacija.  2. Podrška visokoškolskim ustanovama za projekte osiguranja kvaliteta studijskih programa na prvom i drugom ciklusu studija, te integrisanom studiju za programe osposobljavanja nastavnog osoblja za rad u nastavi, a koji su od značaja za implementaciju Bolonjskog procesa u Federaciji BiH. |
| 3 | **Potencijalni podnosioci prijava (ciljna grupa) koji imaju pravo da podnesu prijavu** | * Program 1:   krovna studentska udruženja i organizacije univerziteta u Federaciji BiH, studentska udruženja i organizacije visokih škola u Federaciji BiH   * Program 2:   visokoškolske ustanove u FBiH |
| 4 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekta, koje su navedene u projektnom planu za svaki od programa u skladu sa kriterijima Javnog poziva. |
| 5 | **Prihvatljivi troškovi koji se mogu finansirati dodijeljenim sredstvima** | Isključivo troškovi koji su navedeni u oba programa javnog poziva |
| 6 | **Procent ili iznos sredstava koji se odnosi na finansiranje administrativnih troškova** | 0% |
| 7 | **Neprihvatljivi troškovi koji se ne mogu finansirati dodijeljenim sredstvima** | * Program 1:   honorari i druge naknade kreatora, voditelja, asistenata ili realizatora projekta (izuzev pozvanih predavača), kao i troškovi redovnog poslovanja aplikanta (režijski i materijalni troškovi, plaće i naknade zaposlenih i sl.).   * Program 2:   Sredstva se ne mogu planirati niti odobriti za finansiranje plaća, naknada i honorara zaposlenih, odnosno pokriće režijskih i drugih troškova koji proističu iz redovnog poslovanja ustanove. Izuzetno, sredstva se mogu planirati za smještaj, prijevoz, honorare i naknade vanjskih saradnika u maksimalnom iznosu do 30% sredstava traženih od Federalnog ministarstva obrazovanja i nauke. |
| 8 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * U realizaciji svih podržanih projekata i promociji rezultata obavezno istaknuti logo i naznačiti da je Ministarstvo finansiralo/sufinansiralo projekat. |
| 9 | **Opis postupka administrativne provjere (selekcije) prijave (uslovi koje podnosioci prijave trebaju zadovoljavati kako bi mogli konkurisati za dodjelu budžetskih sredstava)** | * Administrativnom provjerom se utvrđuje ispunjavanje kriterija Javnog poziva u smislu odgovarajućih korisnika sredstava po programima, vrste troškova i iznosa koji se traže od Ministarstva, te priložene dokumentacije. * Ukoliko se prilikom selekcije utvrdi formalni nedostatak u smislu dostavljanja nepotpisane ili neovjerene dokumentacije (obrazaca ili pratećih dokumenata za dokazivanje određenih činjenica traženih javnim pozivom), Ministarstvo će pozvati aplikanta da utvrđeni nedostatak otkloni u roku od 8 dana. Opis projekta i finansijski plan projekta sa dokazima o visini troškova kao i druga dokumentacija koja je navedena kao obavezna u javnom pozivu i obrascima ne može se dopunjavati. * Projektni prijedlog treba imati dostižne mjerljive ciljeve u realnom vremenskom okviru. * Rezultati, ishodi i uticaji projekta moraju biti jasno definisani. * Monitoring i evaluacija projekta moraju biti jasno opisani. |
| 10 | **Opis postupka odabira programa i projekata koji će biti finansirani** | Ocjenu pristiglih urednih prijava u pogledu originalnosti, aktuelnosti, kvaliteta, vrijednosti i primjenjivosti očekivanih rezultata, rokova te ukupnu ocjenu projekata izvršit će komisija Federalnog ministarstva obrazovanja i nauke. |
| 11 | **Razlozi, rokovi i način podnošenja i rješavanja prigovora** | Prigovori na I fazu (selekcija prijava) se mogu uložiti u roku od osam dana od dana objave na web stranici Ministarstva.  Prigovori na II fazu (rezultati) se mogu uložiti u roku od petnaest dana od dana objave na web stranici Ministarstva.  Prigovori se podnose pismeno na adresu Federalnog ministarstva obrazovanja i nauke na način koji je pod tačkom 16. propisan u pogledu dostave prijave programa ili projekata. |
| 12 | **Opis postupka ugovaranja odabranih programa i projekata** | Sa korisnicima sredstava, federalna ministrica obrazovanja i nauke će potpisati posebne ugovore o realizaciji dodijeljenih sredstava kojim će se regulirati način i rokovi utroška sredstava i izvještavanje. |
| 13 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku sredstava. Ukoliko Korisnik sredstava ne dostavi izvještaj o namjenskom utrošku dodijeljenih sredstava u predviđenom roku Ministarstvo šalje Opomenu sa instrukcijom o povratu sredstava. Ukoliko Korisnik sredstava i nakon opomene ne dostavi izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će putem nadležnih organa poduzeti odgovarajuće mjere u skladu sa zakonom. |
| 14 | **Okvirni kalendar provođenja svih postupaka** | Juni – septembar 2024. godine |
| 15 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa davaocem budžetskih sredstava tokom trajanja javnog poziva** | **Datum objave Javnog poziva: 12.6.2024. godine**  **Rok za podnošenje prijava: 02.07.2024. godine**  **Adresa:** FEDERALNO MINISTARSTVO OBRAZOVANJA I NAUKE, Dr. Ante Starčevića bb (Hotel „Ero“), 88 000 Mostar  Sa napomenom: „Za Javni poziv OBLAST VISOKOG OBRAZOVANJA – ne otvarati“  **Način dostave prijave programa ili projekta:**  Zahtjev sa kompletnom dokumentacijom obavezno se podnosi u istoj koverti u 2 odvojena primjerka (original i kopija) na naprijed navedenu adresu. Obavezno na koverti navesti podatke pošiljaoca.  **Rokovi i način komunikacije sa davaocem budžetskih sredstava tokom trajanja javnog poziva:**  Informacije se mogu dobiti u toku trajanja Javnog poziva svakim radnim danom od 8.00 do 16.00 sati u Sektoru za visoko obrazovanje na brojeve telefona:   * Program 1: 036/355-739 * Program 2: 036/355-702 |